Naziv akta: Nacrt Pravilnika o provedbi postupaka jednostavne nabave
Početak savjetovanja: 4. rujna 2026.
Završetak savjetovanja: 3. listopada 2026.
Sustav javne nabave u Republici Hrvatskoj uređen je Zakonom o javnoj nabavi („Narodne novine“ br. 120/16. – ZJN 2016). U „Narodnim novinama“ br. 48/26. objavljen je Zakon o izmjenama i dopunama Zakona o javnoj nabavi (u daljnjem tekstu: Izmjene ZJN 2016), koji je stupio na snagu 16. svibnja 2026. godine, dok pojedine odredbe koje se odnose na pripremu i provedbu postupaka jednostavne nabave stupaju na snagu 1. rujna 2026. godine.
S obzirom na navedene zakonske promjene, kojima se značajno mijenjaju uvjeti, pravila i postupci pripreme i provedbe jednostavne nabave roba, usluga i radova, naručitelji su obvezni uskladiti svoje opće akte. Slijedom navedenog, izrađen je prijedlog novog Pravilnika o jednostavnoj nabavi Osnovne škole Banova Jaruga
Budući da je Pravilnik opći akt, sukladno članku 11. Zakona o pravu na pristup informacijama („Narodne novine“ br. 25/13., 85/15. i 69/22.), provodi se postupak savjetovanja sa zainteresiranom javnošću.
Kako sudjelovati u savjetovanju?
Pozivamo predstavnike zainteresirane javnosti da svoje komentare, primjedbe i prijedloge dostave najkasnije do 3. listopada 2026. godine.
· Način dostave: Popunjeni Obrazac za sudjelovanje (dostupan za preuzimanje uz ovaj poziv)
· [bookmark: _GoBack]E-mail adresa: ured@os-banova-jaruga.skole.hr  
Napomena o privatnosti: Po završetku savjetovanja, svi pristigli doprinosi bit će javno objavljeni na internetskoj stranici Škole u sklopu Izvješća o provedenom savjetovanju. Ako ne želite da Vaš doprinos bude javno objavljen, molimo Vas da to izričito naglasite pri dostavi obrasca.
Sukladno članku 11. stavku 3. Zakona o pravu na pristup informacijama, trajanje javnog savjetovanja određeno je u roku od standardnih 30 dana.
Zahvaljujemo na Vašem doprinosu u izradi što kvalitetnijeg Pravilnika o jednostavnoj nabavi.

